
==========================================================
periode 2 februari 1397 - 24 mei 1398
==========================================================

029.1.5.1

TITELPAGINA ARA BRUSSEL REKENKAMERS ROLREKENINGEN 2803

==========================================================

029.1.5.2

bovenin staat geschreven 1397

Dits rekeninge JANS HEREN van MEGEN ende van HOEPS HOGESCOUTHEIT VAN DEN BOSCH bi hem selven ingaende opten anderen dach van februario int jair ons heren dusent CCCXCVII ende weder uytgaende opten xxiiii dach van meye int jair van XCVIII 
iii aude scilden voir v gulden ii peter voir iii gulden iii francken voir iiii gulden holants ende den hollantse gulden voir xlviii groten

stempel Archives du Royaume de Belgique

OERSCOT
inden irsten ontfaen van DEEN HILLEN van enen onrechten aenvanc in mijnre vrouwen deel xiij gulden hollants
item ROELENS SOEN VAN DER AMEYDEN, JAN VAN DER AMEYDEN ende die scroeder om dat si een runt aengeveerdt hadden in den orloge dat hoir niet en was dair af in mijnre vrouwen deel xxv gulden
item van versetenen geboden die GEBUER VAN OERSCOT te samen geiffent in mijnre vrouwen deel L gulden

BEKE
item JAN DIE BECKER om dat hi goet aengeveerdt had daer aen gericht was buten orlof van den heer dair af in mijnre vrouwen deel vi gulden

OESTERWIJC
item GHERIT ZEBRECHTS SOEN om dat hi den gesworen scutter sijn scot weder genomen had mit gewonde geiffent om xx gulden

BEERZE
item DIE MESMEKER van enen wilcoer xv nye gulden maken xj gulden hollants vi groten

Summa cxxiiii gulden hollants vi groten

=============================================================





029.1.5.3

Dits dat uytgeven JANS HEREN van MEGEN ende van HOEPS HOGESCOUTHEIT voirs. binnen den tide voirscreven

inden irsten tot Rode verteert des vridaichs ende des saterdages na groet vastelavont doe mi verboedt was dat die HERTOGE VAN GELREN int lant waude xxviii gulden
item gegeven PETER VAN HALLE bi bevele mijnre vrouwen brieven doen si hem ten Bossche geseint had v francken maken vij gulden ende viii groten
item PETER MOER ende BREDEKEN bi bevele mijnre vrouwen brieven perde mede te copen xxv gulden
item BREDEKEN ende PETER MOER gehouden mit ii perde ii maent lanc om te riden ende die waerde te doenen voir hoiren cost xl gulden
item om verbodingen ende van bodenloen te seynden te samen xii gulden
item van minen wedden van iiii maenden te weten van kerssavont tot nu toe L gulden hollants (ander bedrag is doorgehaald)
item van mijns clercs solerijs van iiii maenden vi gulden (ander bedrag doorgehaald)
item gegeven PETER VAN DER HALLEN mijnre vrouwen clerc bi bevele mijnre vrouwen ende overmids haren brieven xxxii cronen vrancrijcs - rechts: xlixj gulden
item den drossaert van Brabant van sinen wedden van kersavont lestleden lx R. gulden rechts: lxxv hollantse gulden

Summa ii C xcii gulden hollants viii groten (clxxij doorgehaald)

Aldus afgetogen dat uytgeven tegen dat innemen soe blijft mijn vrouwe den scoutheit voirscreven sculdich van desen rekeningen (eerste bedrag doorgehaald) somme lxviii hollantse gulden ii groten
item bleef mijn vrouwe den scoutheit sculdich in der lester rekeningen gedaen opten anderen dach van februario int jair van xcvii  xii C gulden hollants vi groten
Summa van allen dat men hem sculdich blijft xiiii C xxviii gulden hollants ende viii groten
des hoert toe WILLEM VAN OUDEN SCHOUTHEIT VAN PEDELLANT ii C xxi hollantse gulden

029.1.5.4 identiek aan 029.1.5.3

===========================================================

029.1.5.5

stempel 2803 - geschreven no. 2803 - etiketten 2803 en 978

